लखनऊ में कश्मीरियों की पिटाई को लेकर महबूबा मुफ्ती ने सरकार की चुप्पी पर उठाए सवाल, किया यह Tweet  
लखनऊ में मेवा बेचने वाले दो कश्मीरियों की पिटाई
महबूबा मुफ्ती ने सरकार की चुप्पी पर उठाए सवाल
अखिलेश यादव ने पीएम मोदी और बीजेपी पर बोला हमला
Kashmiris are being hounded & punished. The culprits here were clad in saffron kurtas & are from VHD. They have no fear & in fact uploaded the video on SM. GoIs conspicuous silence is actually a political tactic to encourage such elements & communalise the atmosphere until polls. https://t.co/PuSZsZyiyY
 
इस घटना को लेकर जम्मू कश्मीर की पूर्व मुख्यमंत्री महबूबा मुफ्ती (Mehbooba Mufti) ने ट्वीट किया, 'कश्मीरियों को धमकाया जा रहा है और सज़ा दी जा रही है. पिटाई करने वाले भगवा कुर्ते में थे और VHD से जुड़े थे. उन्हें किसी का डर नहीं था और उन्होंने वीडियो को सोशल मीडिया पर अपलोड भी किया. सरकार की सीधे तौर पर चुप्पी दरअसल एक राजनीतिक रणनीति है. चुनाव तक ऐसे तत्वों को बढ़ावा देने और माहौल को सांप्रदायिक बनाने की. 
उधर, यूपी के पूर्व मुख्यमंत्री और सपा अध्यक्ष अखिलेश यादव (Akhilesh Yadav) ने इस घटना के लिए बीजेपी पर हमला होला. अखिलेश यादव ने कहा, देश के पीएम अगर कह रहे हैं कि घर में घुसकर मारूंगा. मुख्यमंत्री कह रहे हैं 'ठोको' तो और क्या होगा? इसी भाषा हो तो सड़कों पर लोग मारे जाएंगे. इसकी दोषी बीजेपी है जो लोगों को धकेल रही है कानूनहाथ में लेने के लिए. 
दरअसल, यह घटना बुधवार शाम 5 बजे हुई. ड्राई फ्रूट्स विक्रेताओं के साथ मारपीट करने वाले लोगों को मोबाइल से कैद किए गए वीडियो में यह कहते हुए सुना जा सकता है कि वे ऐसा इसलिए कर रहे हैं, क्योंकि वे कश्मीर से हैं. सोशल मीडिया पर जो वीडियो वायरल हो रहा है, उसमें साफ देखा जा सकता है कि कैसे दो हमलावर भगवा कपड़ा पहने हए हैं और वे कश्मीरी विक्रेता को थप्पड़ और डंडों से मार रहे हैं. हालांकि, वहीं कुछ लोग बीच बचाव करने भी आ जाते हैं. अफजल नाइक और अब्दुल सलाम दोनों कुलगाम के रहने वाले हैं.  
इस बाबत एसएसपी कलानिधि नैथानी ने कहा कि वीडियो में जो शख्स पिटाई करता दिख रहा है, उसे हमने गिरफ्तार कर लिया है. दोषी का नाम बजरंग सोनकर है. सोनकर आपराधिक बैकग्राउंड का है और उसके ऊपर मर्डर समेत कई धाराओं में 12 मुकदमें दर्ज हैं. बता दें कि इस हमले पर नेशनल कॉन्फ्रेंस के नेता उमर अब्दुल्ला ने भी कई ट्वीट कर इसकी निंदा की है और मोदी सरकार से सुरक्षा सुनिश्चित करने की अपील की है.